מרכז ווהאן גרינלנד

מרכז ווהאן גרינלנד (בכתב סיני: 武汉绿地中心) הוא גורד שחקים סופר גבוה בעיר ווהאן שבסין המתנשא לגובה של 476 מטרים (1,562 רגל). גורד השחקים כולל 101 קומות מעל פני הקרקע. המגדל תוכנן במקור להיות בגובה 636 מטרים (2,087 רגל), אך הוא תוכנן מחדש באמצע הבנייה עקב תקנות המרחב האווירי, כך שגובהו לא יעלה על 500 מטרים (1,600 רגל) מעל פני הקרקע. הבנייה הסתיימה בשנת 2022. ביוני 2011 משרד האדריכלים אדריאן סמית' + גורדון גיל אדריכלות (AS+GG) בשיתוף עם מהנדסי ת'ורטון טומאסטי זכו בתחרות אדריכלים של קבוצת גרינלנד. תכנון הפרויקט כולל מאפיינים רבים של חיסכון באנרגיה. הקבלן הראשי של הפרויקט הוא תאגיד הנדסת הבנייה הממשלתי של סין (CSCEC). תכנון מקורי התוכנית המקורית של הבניין הייתה להתנשא לגובה 636 מטרים (2,087 רגל), ולעקוף את מגדל שנגחאי ב-4.3 מטרים (14 רגל) ומגדל טוקיו סקיי טרי ב-7 מטרים (23 רגל), מה שיהפוך אותו למבנה השני בגובהו בעולם מעשה ידי אדם. המגדל היה אמור להיות בן 126 קומות, השני בגובהו מכל בניין אחר בעולם. כאשר מרכז ווהאן גרינלנד הגיע לקומה ה-96 שלו, הבנייה הופסקה עקב תקנות המרחב האווירי, מה שהוביל לתכנונו מחדש לגובה של 476 מטרים (1,562 רגל) במקום 636 מטרים (2,087 רגל). נכון לשנת 2025, מרכז ווהאן גרינלנד הוא הבניין ה-14 בגובהו בעולם. ציר זמן הבנייה 8 בדצמבר 2010: טקס התחלת הבנייה. 1 ביולי 2011: התחלה בפועל של בניית הבניין. 28 בינואר 2012: התחלת הנחת היסודות התת-קרקעיים של הבניין. 12 בספטמבר 2012: התחלת חפירת בסיס הבניין. 26 ביוני 2013: בסיס הבניין מושלם. 4 בינואר 2014: קורת הפלדה הראשונה מותקנת. 28 ביולי 2014: חלקו התת-קרקעי של הבניין מושלם, תחילת העבודות על הקומות העל-קרקעיות. 30 בדצמבר 2015: הבניין מתנשא לגובה של 200 מטר מעל פני האדמה. אפריל 2016: הבניין מתנשא לגובה של 245 מטר והחיפוי שלו מתחיל להיראות גלוי. יוני 2016: הבניין מגיע לגובה של 300 מטר מעל פני האדמה. בדצמבר 2016: הבניין מגיע לגובה 400 מטר מעל פני הקרקע. אמצע 2017: הבנייה נעצרה ב-101 קומות והבניין תוכנן מחדש. סוף 2020: בניית שלד הבניין הושלמה. אמצע 2022: מרכז ווהאן גרינלנד הושלם. מדריך קומות (תכנון נוכחי) ראו גם גולדין פיננסים 117 מרכז הסחר העולמי הפיננסי באוננג שן-יאנג קישורים חיצוניים מרכז ווהאן גרינלנד באתר משרד המהנדסים ת'ורטון טומאסטי מרכז ווהאן גרינלנד באתר המועצה לעירוניות אנכית (CTBUH) מרכז ווהאן גרינלנד באתר Architizer מרכז ווהאן גרינלנד באתר SkyscraperPage מרכז ווהאן גרינלנד באתר Structurae מרכז ווהאן גרינלנד באתר קבוצת שינדלר מרכז ווהאן גרינלנד באתר Archello הערות שוליים